Държавен вестник, бр. 13, 2011 г., стр. 45

БРОЙ  13	
Д Ъ Р Ж А В Е Н  В Е С Т Н И К 	
СТР.  45  
2.2.3.3.7. Серологични и вирусологични из­
следвания на кръвни и органни проби, взети от 
трупове на намерени умрели диви свине и от 
отстреляни диви свине.
Методите за серологично и вирусологично 
изследване за откриване на вируса на класиче­
ската чума по свинете са посочени в Решение 
2002/106 на ЕК.
Забележки:
1. Всички получени резултати при изследвани­
те домашни свине се въвеждат в интегрираната 
информационна система на НВМС.
2. Всички получени резултати при изследва­
ните диви свине се въвеждат в база данни на ЕК.
2.2.3.4. Бруцелоза говеда (Brucella abortus):
2.2.3.4.1. Еднократно серологично изследване 
на всички говеда, навършили 12 месеца през 
2011 г. и неизследвани през предходните години.
2.2.3.4.2. За говеда, отглеждани в стада, 
официално свободни от бруцелоза, периодът на 
лабораторните изследвания се определя от ЦУ 
на НВМС.
2.2.3.4.3. Двукратно серологично изследване 
на всички абортирали крави – непосредствено 
след аборта и 15 – 20 дни след това.
2.2.3.4.4. Бактериологично изследване на 
всички абортирани фетуси или мъртвородени 
телета съгласно изискванията на чл. 38, т. 1 от 
Наредба № 4 от 2010 г. за здравните изисквания 
към говеда и свине при транспортирането им 
между Република България и другите държави-
членки на Европейския съюз, и за определяне 
на здравния статус на районите и обектите, от 
които произхождат тези животни.
2.2.3.4.5. Еднократно серологично изследване 
на всички мъжки разплодни животни в центро­
вете за изкуствено осеменяване.
2.2.3.4.6. Двукратно серологично изследване 
на всички внесени в страната говеда от трети 
страни по време на задължителната карантина.
2.2.3.4.7. Серологични изследвания през 3 
месеца на всички едри преживни животни и 
еднокопитни в населените места с констатирана 
бруцелоза.
Серологичните и бактериологичните лабора­
торно-диагностични изследвания се извършват по 
методи, посочени в приложение № 3 от Наредба 
№ 4 от 2010 г. за здравните изисквания към говеда 
и свине при транспортирането им между Репуб­
лика България и другите държави – членки на 
Европейския съюз, и за определяне на здравния 
статус на районите и обектите, от които произ­
хождат тези животни.
Забележки:
1. Изследването по т. 2.2.3.4.6 се заплаща от 
собственика на внесените говеда.
2. Всички резултати от извършените изследва­
ния се въвеждат в интегрираната информационна 
система на НВМС.
2.2.3.5. Бруцелоза овце и кози (Brucella 
melitensis):
2.2.3.5.1. Еднократно серологично изследване 
на всички женски индивиди, достигнали разплодна 
възраст (полова зрялост или даващи мляко), в 
граничните общини с Република Гърция, Репуб­
лика Македония и Република Сърбия.
За останалата част на страната:
2.2.3.5.2. От всяко сборно стадо, отглеждано в 
селище, в което има по-малко от 50 бр. женски 
индивиди в репродуктивна възраст, се вземат 
проби за серологично изследване от всички жи­
вотни от стадото.
2.2.3.5.3. От всяко сборно стадо, отглеждано 
в селище, в което има повече от 50 бр. женски 
индивиди в репродуктивна възраст, за серологично 
изследване се вземат 25% от броя на женските 
индивиди достигнали разплодна възраст (полова 
зрелост или даващи мляко) от всяко стадо.
2.2.3.5.4. Всички некастрирани мъжки разплод­
ни животни на възраст над 6 месеца.
2.2.3.5.5. Двукратно серологично изследване на 
абортирали овце и кози при масови аборти – не­
посредствено след аборта и 15 – 20 дни след това, 
съгласно чл. 5, т. 5, буква „б“ от Наредба № 28 от 
2000 г. за профилактика и борба с бруцелозата по 
овцете и козите (ДВ, бр. 99 от 2000 г.).
2.2.3.5.6. Бактериологично изследване на абор­
тирани фетуси при масови аборти или мъртво­
родени агнета и ярета съгласно чл. 5, т. 5, буква 
„в“ от Наредба № 28 от 2000 г.
2.2.3.5.7. Двукратно серологично изследване 
на всички внесени в страната овце и кози от 
трети страни над 6-месечна възраст по време на 
задължителната карантина.
2.2.3.5.8. Серологични изследвания през 3 
месеца на всички дребни преживни животни в 
населените места с констатирана бруцелоза.
Серологичните и бактериологичните лабора­
торно-диагностични изследвания се извършват 
на взети кръвни или млечни сборни проби по 
методите, посочени в чл. 12 от Наредба № 28 от 
2000 г. и приложение № 4 от Наредба № 52 от 
2006 г. за здравните изисквания към овце и кози 
при придвижването или транспортирането им 
между Република България и държавите – членки 
на Европейския съюз, за определяне на здрав­
ния статус на обектите, от които произхождат, 
и допълнителните гаранции за здравния статус 
на тези обекти.
Забележки:
1. Изследването по т. 2.2.3.5.7 се заплаща от 
собственика на внесените овце и кози.
2. Всички резултати от извършените изследва­
ния се въвеждат в интегрираната информационна 
система на НВМС.
2.2.3.6. Бруцелоза свине (Brucella suis) – едно­
кратно серологично изследване на 20% от свине­
те-майки и всички собствени ремонтни прасета в 
промишлените свинекомплекси и свинефермите. 
2.2.3.6.1. Двукратно серологично изследване 
на всички нерези.
2.2.3.6.2. Изследване на свинете майки преди 
заплождането им.
2.2.3.6.3. Двукратно изследване през 15 дни на 
абортиралите свине.